|  |  |
| --- | --- |
|   | \*P/1879366\* |

**REPUBLIKA HRVATSKA**

SPLITSKO-DALMATINSKA ŽUPANIJA

GRAD SPLIT

Upravni odjel za financijsko upravljanje i kontroling

Odsjek za javnu nabavu

KLASA: 330-05/18-01/297

URBROJ: 2181/01-04-03/2-19-2

Split, 7. siječnja 2019. godine

Sukladno članku 13. Pravilnika o provedbi postupaka jednostavne nabave („Službeni glasnik Grada Splita“ broj 04/2017) Grad Split objavljuje slijedeći:

**POZIV ZA DOSTAVU PONUDA**

1. **Naziv javnog naručitelja** :

 Grad Split, Obala kneza Branimira 17, Split, OIB: 78755598868

1. **Opis predmeta nabave i tehničke specifikacije:**

Nabava intelektualnih usluga vanjskih stručnjaka vezane uz ocjenu projektnih prijedloga iz ITU mehanizama

1. **Procijenjena vrijednost nabave:** 195.000,00 kuna (bez PDV-a)
2. **Evidencijski broj nabave:** 2018/05-03-002
3. **Traženi dokazi sposobnosti i uvjeti isključenja:**
	1. Upis u sudski, obrtni, strukovni ili drugi odgovarajući registar države sjedišta gospodarskog subjekta, ne stariji od 3 (tri) mjeseca od dana objave ovog poziva na internetskim stranicama Grada Splita, ponuditelj mora biti registriran za predmetnu uslugu
	2. potrebno ovlaštenje za rad kao dokaz pravne i poslovne sposobnosti: DA**/NE**
	3. Potvrda Porezne uprave o stanju duga koja ne smije biti starija od 30 (trideset) dana od dana objave poziva na internetskim stranicama Grada kojom se dokazuje da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
	4. Izjava ponuditelja da će za izvršenje predmetne nabave imati na raspolaganju stručnjake, a sve prema slijedećoj tablici:

|  |  |  |
| --- | --- | --- |
| **R.br.** | **Obrazovne i stručne kvalifikacije:** | **Minimalni broj stručnjaka** |
| 1. | **Stručnjak za evaluaciju studija izvodljivosti i analize troškova i koristi*** završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz područja društvenih ili prirodnih znanosti
* najmanje 3 godine radnog iskustva u području izrade studija izvodljivosti vezanih za projekte sufinancirane EU fondovima
 | 2 |
| 2. | **Stručnjak za polje arhitekture i urbanizma** * završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij arhitekture
* najmanje 3 godine radnog iskustva u obavljanju poslova projektiranja i kontrole projekata visokogradnje i/ili niskogradnje
 | 1 |
| 3. | **Stručnjak za polje građevinarstva*** završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij građevinarstva
* najmanje 3 godine radnog iskustva u obavljanju poslova pripreme troškovnika za građevinske radove i/ili iskustvo u ishođenju odgovarajućih akata kojima se odobrava gradnja
 | 1 |
| 4. | **Stručnjak za razvoj poduzetničke infrastrukture*** završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomije ili menadžmenta
* najmanje 3 godine radnog iskustva u pripremi, upravljanju ili provedbi poduzetničkih projekata sufinanciranih EU fondovima
 | 1 |
| 5. | **Stručnjak za kulturnu baštinu*** završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz polja temeljnih društvenih ili humanističkih znanosti
* najmanje 3 godine radnog iskustva u obavljanju poslova povezanih uz projekte/studije/istraživanja iz područja kulturne baštine
 | 1 |

Sukladnost sa zahtjevima za stručnjake dokazuje se ispunjenim i vlastoručno potpisanim životopisom svih predloženih stručnjaka (Prilog 1. - primjer forme životopisa).

Informacije koje životopis mora sadržavati su ime i prezime, tip stručnjaka, poslodavac/ naručitelj usluge (navesti kontakt osobu poslodavca/naručitelja usluge zajedno s kontakt podacima kod koje Naručitelj može provjeriti podatke iz životopisa) i kratki opis evaluiranog projekta za koji se traže bodovi, kojim opisom dokazuje da Naručitelj za predmetnu evaluaciju treba dati bodove.

Kod referenci vezanih za rad na projektima, u životopisu je obvezno navesti ulogu koju je stručnjak imao na projektu i vrijeme provedeno u radu na projektu.

Navodi u pogledu projekata stručnjaka u životopisu moraju biti nedvosmisleni i određeni. Naručitelj neće tražiti pojašnjenje nedvosmislenih i neodređenih navoda te se isti neće uzimati u obzir pri ocjeni stručnjaka.

Ponuditelj za realizaciju ugovora o javnoj nabavi mora angažirati upravo one stručnjake za koje je dokazao sposobnost, odnosno oni koji su bodovani u samoj ponudi. Samo u iznimnim slučajevima, ukoliko Ponuditelj iz objektivnih razloga (bolest, smrtni slučaj, otkaz i sl.) neće moći za realizaciju ugovora angažirati stručnjaka kojeg je naveo u ponudi i za kojeg je dobio bodove u ovom postupku javne nabave, može odrediti nekog drugog stručnjaka za sudjelovanje u projektu, ako taj drugi stručnjak ima sve tražene kvalifikacije (iskustvo, kompetencije i ostalo) kao i prvotno određeni stručnjak, a uz prethodnu suglasnost Naručitelja.

Ukoliko su ponuđeni stručnjaci javni službenici, za iste Ponuditelj mora priložiti suglasnost poslodavca za sudjelovanje u izvršenim uslugama.

Ponuditelj mora dokazati raspoloživost stručnjaka za razdoblje pružanja usluga, pisanom izjavom potpisanom od strane stručnjaka.

Kao dokaz da će Ponuditelj imati na raspolaganju traženi broj stručnjaka, obvezan je popuniti i potpisati obrazac Prilog 2. – Popis stručnjaka, koji Ponuditelji popunjavaju traženim podacima, ovjeravaju i potpisuju te dostavljaju Naručitelju.

Popisu stručnjaka se prilažu:

* preslike uvjerenja, diploma ili drugih dokaza kojima se dokazuje stečena razina obrazovanja stručnjaka
* vlastoručno potpisane izjave o raspoloživosti stručnjaka, kojima se isti obvezuju, u slučaju odabira ponude, biti na raspolaganju za izvršenje predmeta nabave za cijelo razdoblje trajanja ugovora.

Jedan stručnjak može preuzeti ulogu najviše jednog od traženih stručnjaka. Jedan od stručnjaka osim uloge stručnjaka obavlja i ulogu Voditelja tima.

**Svi dostavljeni dokazi mogu biti u neovjerenoj preslici, a Naručitelj zadržava pravo provjere istih.**

1. **Kriterij za odabir ponude:** ekonomski najpovoljnija ponuda

Kriterij za odabir ponude je ekonomski najpovoljnija ponuda.

Naručitelj će po kriteriju ekonomski najpovoljnije bodove dodjeljivati samo za valjane ponude. Ponude koje odbije, odnosno koje ne ocijeni valjanima, Naručitelj neće bodovati niti rangirati.

Naručitelj će utvrditi ukupan broj bodova za svaku ponudu kao zbroj dodijeljenih bodova za pojedini kriterij. Najveći mogući broj bodova koji Ponuditelj može dobiti je 100. U izračunu konačne ocjene ponude omjer između dodijeljenih bodova iznosit će 60% : 40% (60% za nefinancijski kriterij-sposobnost stručnjaka i 40% za financijski kriterij-cijena).

Za potrebe bodovanja, Naručitelj je odredio da jedan %-tak relativnog značaja odgovara jednom dodijeljenom bodu (100 bodova = 100% vrijednosti ponude).

Naručitelj će svaku valjanu ponudu bodovati po oba kriterija za odabir te će nakon toga zbrojiti bodove ostvarene po oba kriterija. Valjana ponuda s najvećim ukupnim brojem bodova će biti ocijenjena kao ekonomski najpovoljnija ponuda.

UKUPNI BROJ BODOVA = SS + C

**6.1. Sposobnost stručnjaka (SS) ……………………………………………………….60%**

Sposobnost svakog ponuđenog stručnjaka će se ocjenjivati prema popisanim kriterijima, a za određivanje ekonomski najpovoljnije ponude uzimat će se ukupni broj bodova svih ponuđenih stručnjaka.

Broj bodova će se dodjeljivati na sljedeći način:

|  |  |  |  |  |
| --- | --- | --- | --- | --- |
| **R.br. stručnjaka** | **Kriterij** | **Broj** | **Bodovi** | **Ukupno** |
| **Stručnjak za evaluaciju studija izvodljivosti i analize troškova i koristi** |
| 1. | Broj evaluacija studija izvodljivosti i analize troškova i koristi vezanih za projekte financirane sredstvima EU-a u posljednjih 5 godina | 1 | 5 | **10** |
| 2 | 7 |
| 3 i više | 10 |
| 2. | Broj evaluacija studija izvodljivosti i analize troškova i koristi vezanih za projekte financirane sredstvima EU-a u posljednjih 5 godina | 1 | 5 | **10** |
| 2 | 7 |
| 3 i više | 10 |
| **Stručnjak za polje arhitekture i urbanizma** |
| 1. |  Iskustvo u pripremi i/ili provedbi projekata financiranih sredstvima EU-a u posljednjih 5 godina | 1 | 5 | **10** |
| 2 | 7 |
| 3 i više | 10 |
| **Stručnjak za polje građevinarstva** |
| 1. | Iskustvo u pripremi i/ili provedbi projekata financiranih sredstvima EU-a u posljednjih 5 godina | 1 | 5 | **10** |
| 2 | 7 |
| 3 i više | 10 |
| **Stručnjak za razvoj poduzetničke infrastrukture** |
| 1. | Iskustvo u pripremi i/ili provedbi projekata financiranih sredstvima EU-a u posljednjih 5 godina | 1 | 5 | **10** |
| 2 | 7 |
| 3 i više | 10 |
| **Stručnjak za kulturnu baštinu** |
| 1. | Iskustvo u pripremi i/ili provedbi projekata financiranih sredstvima EU-a u posljednjih 5 godina | 1 | 5 | **10** |
| 2 | 7 |
| 3 i više | 10 |

**6.2. Cijena ponude (C) ……………………………………………………..………….40%**

Najniža ponuđena cijena dobit će maksimalan broj bodova. Maksimalni broj bodova koji Ponuditelj može dobiti prema ovom kriteriju je 40. Bodovna vrijednost prema ovom kriteriju izračunava se prema sljedećoj formuli:

BOP=(40 x NC)/CP

BOP = broj bodova ocjenjivane ponude

NC = najniža cijena ponuđena u postupku nabave

CP = cijena ocjenjivane ponude

1. **Rok za dostavu ponuda**: bez obzira na način dostave do **10:00 sati** do **dana 17.**

 **siječnja 2019. godine (četvrtak).**

Ponude će se otvoriti (nejavno) na adresi Grad Split, Split, Obala kneza Branimira 17, **dana 17. siječnja 2019. godine u 10:00 h**.

1. **Način dostavljanja ponuda i adresa**: u zatvorenoj omotnici s naznakom „ne

otvaraj“, evidencijski broj nabave, nazivom ponuditelja i nazivom predmeta nabave na

 Protokol Grada Splita, **Upravni odjel za financijsko upravljanje i kontroling/**

 **Odsjek za javnu nabavu,** Obala kneza Branimira 17, Split 21000.

1. **Način određivanja cijene ponude**:

 Cijenu ponude (u ponudbenom listu) ponuditelj će upisati bez PDV-a, iznos PDV-a

 (ukoliko ponuditelj nije u sustavu PDV-a ovo mjesto ostavlja prazno), te cijenu s

 PDV-om.

 Cijena ponude piše se brojkama u apsolutnom iznosu i izražava se u kunama.

 U cijenu ponude bez PDV-a moraju biti uračunati svi troškovi i popusti.

 Cijena ponude je nepromjenjiva za vrijeme trajanja ugovora.

1. **Rok pružanja usluge:** 24 (dvadesetčetiri) mjeseca

1. **Kontakt osoba (ime, prezime, telefon, e-mail**):

 Marijana Kirevski, marijana.kirevski@split.hr, 021/310-056.

 Katarina Nataša Merćep, katarinanatasa.mercep@split.hr, 021/310-023.

 Kontakt osoba vezano za pitanja oko projektnog zadatka i troškovnika: Ana

 Jerkunica, ana.jerkunica@split.hr, 021/310-278.

1. **Datum objave na internetskim stranicama:** 07. siječnja 2019. godine
2. **Vrsta, sredstvo i uvjeti jamstva:** Ne traži se.
3. **Način izrade ponude:**

 Ponuda se izrađuje na način da čini cjelinu, na hrvatskom jeziku i latiničnom pismu.

 Ponuda se uvezuje jamstvenikom i to na način da se onemogući naknadno vađenje ili

 umetanje listova. Stranice ponude se označavaju brojem na način da je vidljiv redni

 broj stranice i ukupan broj stranica ponude. Ponude se pišu neizbrisivom tintom.

 Ponuda mora sadržavati:

* 1. popunjeni ponudbeni list
	2. dokumente tražene točkom 5. ovog Poziva
	3. popunjen troškovnik
	4. ostalo traženo u Pozivu za dostavu ponuda (izjave, životopis i sl.)
1. **Uvjeti sposobnosti i odredbe koje se odnose na zajednicu gospodarskih**

 **subjekata:**

 Ukoliko se radi o zajednici gospodarskih subjekata, dokazi sposobnosti i uvjeti

 isključenja iz točaka 5.a) i 5.c) ovog Poziva utvrđuju se za svakog člana pojedinačno.

 Ukoliko se radi o zajednici gospodarskih subjekata, ostale sposobnosti dokazuju se

 zajednički, odnosno dovoljan je dokaz jednog od članova zajednice.

 U zajedničkoj ponudi mora biti navedeno koji će dio ugovora izvršavati pojedini član

 zajednice ponuditelja (predmet ili količina, vrijednost ili postotni udio).

 Ako u postupku nabave bude odabrana ponuda zajednice gospodarskih subjekata,

 zajednica je dužna nakon sklapanja ugovora (trenutak izvršnosti odluke o odabiru)

 dostaviti dokument o određenom pravnom obliku zajedničkog ustrojstva u mjeri u

 kojoj je to nužno za zadovoljavajuće izvršenje Ugovora (npr. međusobni sporazum,

 ugovor o poslovnoj suradnji ili slično). Navedeni akt mora biti potpisan od svih

 članova zajednice gospodarskih subjekata.

1. **Rok, način i uvjeti plaćanja:**

 Sukladno članku 12. stavak 2. Zakona o financijskom poslovanju i predstečajnoj

 nagodbi (NN 108/12, 144/12, 81/13, 112/13, 71/15, 78/15) Naručitelj će plaćanje

 računa izvršiti u roku do 60 (šezdeset) dana od dana zaprimanja uredno ovjerenog

 računa na protokol Grada Splita.

 Ovaj rok Naručitelj navodi zbog složenih procedura ovjere zaprimljenih računa

 kojima podliježe.

1. **Navod o podugovarateljima, ako ih ima:** naziv, sjedište, OIB, broj računa, predmet,

količina, vrijednost podugovora i postotni dio ugovora koji se daje u podugovor.

1. **Izjava koja se prilaže**:
	* 1. Izjava Ponuditelja da je u cijelosti proučio Poziv za dostavu ponuda, projektni zadatak i priloge, te da će uslugu u cijelosti pružiti s uvjetima iz istih.

 **Prilog:**

* ponudbeni list
* projektni zadatak
* troškovnik
* Prilog 1
* Prilog 2

**I PONUDBENI LIST** nakon što smo proučili zadane uvjete i s njima smo suglasni

Naziv i sjedište Ponuditelja:

OIB:

Broj računa:

Ponuditelj u sustavu PDV-a : DA NE (zaokružiti)

Adresa za dostavu pošte:

Adresa e-pošte:

Kontakt osoba Ponuditelja:

 Tel/Mob:

Fax:

 GRAD SPLIT

 **PREDMET: Nabava intelektualnih usluga vanjskih stručnjaka vezane uz ocjenu**

 **projektnih prijedloga iz ITU mehanizama**

Cijena ponude bez PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_ kn

PDV: ­\_\_\_\_\_\_\_\_\_\_\_\_\_\_\_\_\_\_\_\_\_\_ kn

Cijena ponude s PDV-om: \_\_\_\_\_\_\_\_\_\_\_\_\_\_\_\_\_\_\_\_\_\_ kn

Rok valjanosti ponude: 60 (šezdeset) dana od krajnjeg roka za dostavu ponuda

Ime i prezime odgovorne osobe, potpis i pečat: